**ИНФОРМАЦИЯ ЗА ГЛАСУВАЩИТЕ В АВСТРИЯ НА 4 АПРИЛ 2021**

ОБЩА ИНФОРМАЦИЯ

* Изборният ден започва в 7,00 часа и приключва в 20:00ч. местно време на 4 април 2021 г.
* Местата за гласуване и адресите на избирателните секции са публикувани на електронната страница на Посолството, линк: <https://www.mfa.bg/embassies/austria/ns2021/3719>
* Списъците на предварително регистрираните гласоподаватели за съответните секции са достъпни на този линк:

<https://www.mfa.bg/embassies/austria/ns2021/3718>

* За да упражнят правото си на глас избирателите трябва да представят валиден личен документ (лична карта или паспорт). По изключение на тези избори гласоподавателите ще могат да гласуват с лични документи с изтекъл срок на валидност, считано от 30 март 2020г.
* Гласоподавателите, които не са се регистрирали предварително за определена избирателна секция, освен документ за самоличност представят на СИК и декларация за образец. Бланка на декларация може да намерите в рубриката Обща информация и Решения на ЦИК (Решение №1954-НС) или да получите в мястото на гласуване.
* Относно придвижването на избирателите на територията на Австрия към този момент няма специални ограничения, ако такива бъдат приети в дните до 4 април, ще уведомим своевременно.

СПАЗВАНЕ НА САНИТАРНО-ХИГИЕННИ ИЗИСКВАНИЯ

Изискванията на австрийската страна към санитарно-хигиенните условия за провеждане на изборите са за спазване на действащото австрийско законодателство относно мерките за ограничаване на пандемията от коронавирус (COVID-19), регламентирани в Наредбата за извънредни противоепидемични мерки срещу коронавирус и по-конкретно:

* Задължително ползване на маска от типа FFP2 (без филтър), респ. тип маска със същите защитни характеристики в помещенията за гласуване;
* Поддържане на физическа дистанция не по-малко от 1,5 -2,0 метра;
* В помещението за гласуване по едно и също време може да се намират максимум толкова гласоподаватели, колкото то позволява така, че всеки един от тях има на разположение 20 кв.м. разстояние; ако помещението е по-малко от 20 кв.м., там може да влезе само едно лице;
* При струпване на повече избиратели на открито пред избирателната секция следва да се поставят предпазни маски от посочения вид.
* При влизане в помещението за гласуване избирателят следва да дезинфекцира ръцете си с поставения на място препарат.
* Австрийската страна специално обръща внимание върху задължението за спазване на установения вечерен час от 20:00 до 06:00 ч., задължителен за цялата страна ( с новите изменения за провинциите Виена, Долна Австрия и Бургенланд принципната забрана за излизане ще е 24-часова). И в двата случая избирателите могат да се позовават на изключението на §1, чл. 1, т. 7 от Наредбата за извънредни противоепидемични мерки срещу коронавирус (участие в избори). Местните власти в населените места, където има открити избирателни секции са уведомени от австрийското външно министерство за датата и продължителността на изборния ден, както и за адреса на съответното място за гласуване.
* Обръщаме внимание на гласоподавателите, че изборният ден на 4 април е официален неработен ден за цялата страна (католически Великден). Условието за спазване на посочения вечерен час означава, че българските избиратели следва да предвидят участието си в изборите в подходящо време по-рано през деня. Участието в изборите няма да се толерира от местните власти като причина за масово нарушение на правилата, особено във вечерните часове след 20:00ч. В случай на проверка всеки отделен избирател трябва да удостовери по безспорен начин основателна служебна или лична причина, която налага присъствието му навън след 20:00 ч.
* Препоръчваме на гласоподавателите да избират по възможност подходящо по-ранно време през деня, когато да упражнят правото си на глас.